Publication: Magyar Közlöny
Issue: MK-2003-1 (Year: 2003, Number: 1)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 94

c) Európai logisztika szak Az eurologisztika és menedzsment komplex témakörbõl a vizsgázó értse: — az Európai Unió országainak közlekedéspolitikáját, — az EU és Magyarország közlekedési hálózatát, kapcsolatait, az Európai Tranzitrendszert, — a logisztikai szemlélet jellemzõit, a logisztikai koncepciók kialakításának gyakorlatát az Európai Unió országaiban, — a logisztika alkalmazásának kiemelt területeit, különös tekintettel az Európai Unióra, — a logisztika és marketing viszonyát, kiemelve a vevõkiszolgálás témakörét, — az Európai Unióban alkalmazott logisztikai szervezési eszközöket (JIT, MRT stb.), — logisztikai stratégiák kialakítását az európai uniós csatlakozás tükrében. A logisztikai szolgáltatások az EU-ban komplex témakörbõl a vizsgázó értse: — a logisztikai funkciókat és a logisztikai szolgáltatások körét, — az európai uniós integráció hatását a szolgáltatások körének bõvülésére 2003/1. szám — a logisztikai folyamatokhoz kapcsolódó szolgáltatási igényeket, várható tendenciákat; — az EU-ban kiemelt szolgáltatási területeket és szolgáltatásokat, különös tekintettel a = logisztikai központok, = szállítmányozás, = fuvarozás, = raktározás, = átrakás és átrakóközpontok feladataira; — a termékek jellemzõit, csomagolását.

Source: https://magyarkozlony.hu/hivatalos-lapok/775afcfb8788a06a2d9ff72af37ae925afd9efb3/dokumentumok/a1ff5b9badf81c6812ffef08f92d0923cae3bd05/letoltes